ai4bharat/Pralekha huggingface dataset:
संरक्षण मंत्रालय
डीआरडीओ ने विकसित केलेल्या शस्त्रास्त्र प्रणालींची यशस्वी चाचणी
गेल्या वर्षभरात डीआरडीओ म्हणजेच संरक्षण, संशोधन आणि विकास संघटनेने 28 चाचण्या यशस्वी केल्या आहेत. डीआरडीओने सैन्यदलांकडे सुपूर्द केलेल्या महत्वाच्या शस्त्रास्त्र आणि इतर प्रणालींमध्ये : अस्त्र- दृष्टीच्या टप्प्यापलीकडे वेध घेणारी क्षेपणास्त्र प्रणाली, 10 मीटर लघु पल्ल्याची सांधणारी प्रणाली, भारतीय मेरिटाईम परिस्थितीनुसार जागृत होणारी प्रणाली , अवजड वजनाचे टॉर्पेडो वरुणास्त्र, सीमा टेहळणी प्रणाली  आणि अर्जुन Mk-1A. डीआरडीओ साठीच्या विकास आणि निर्मिती भागीदार धोरणाअंतर्गत या प्रणाली विकसित करण्यात सुरुवातीपासून म्हणजेच प्रणाली विकसित होण्यापासून ते ती सैन्यदलांकडे सुपूर्द करण्यापर्यंतच्या प्रत्येक टप्प्यात उद्योग क्षेत्रांचा सहभाग होता.
डीआरडीओ ही संशोधन आणि विकास संघटना आहे. या अंतर्गत विकसित करण्यात आलेल्या सर्व प्रणाली भारतीय उद्योगांनी निर्मित केल्या आहेत, यात सरकारी आणि खाजगी अशा दोन्ही उद्योगांचा समावेश आहे. गेल्या वर्षभरात अशा सहकार्यातून विकसित करण्यात आलेल्या काही प्रणाली म्हणजे: अत्याधुनिक टोड आर्टिलरी गन सिस्टीम , वाढीव पल्ल्याची पिनाक प्रणाली आणि गाईडेड पिनाक रॉकेट प्रणाली , 10 मीटर लघु पल्ल्याची सांधणारी प्रणाली, भारतीय मेरिटाईम परिस्थितीनुसार जागृत होणारी प्रणाली , अवजड वजनाचे टॉर्पेडो वरुणास्त्र, सीमा टेहळणी प्रणाली  आणि अर्जुन Mk-1A इत्यादी.
संरक्षण राज्यमंत्री श्रीपाद नाईक यांनी आज लोकसभेत खासदार रिता बहुगुणा जोशी यांनी विचारलेल्या प्रश्नाला हे लिखित उत्तर दिले.
M.Chopade/R.Aghor/P.Kor
Follow us on social media: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 134
आरोग्य आणि कुटुंब कल्याण मंत्रालय
कोविड-19 प्रतिबंधक लसीकरणासंदर्भात अद्ययावत माहिती - दिवस 222
भारताच्या एकूण कोविड प्रतिबंधक लसीकरणाने 60 कोटी मात्रांचा महत्वाचा टप्पा ओलांडला
आज संध्याकाळी 7 वाजेपर्यंत लसीच्या सुमारे 66 लाखांहून अधिक मात्रा देण्यात आल्या
नवी दिल्ली, 25 ऑगस्ट 2021
आज संध्याकाळी 7 वाजताच्या तात्पुरत्या अहवालानुसार , भारताच्या कोविड -19 प्रतिबंधक लसीकरणाने लसीच्या 60 कोटी  मात्रांचा महत्वाचा टप्पा पार केला. संध्याकाळी 7 च्या तात्पुरत्या अहवालानुसार, आज लसीच्या 66 लाखांहून अधिक  मात्रा देण्यात आल्या. आज रात्री उशिरापर्यंत अंतिम अहवाल पूर्ण होईल.
लोकसंख्येच्या प्राधान्य गटांवर आधारित दिलेल्या लसीच्या एकूण मात्रा खालीलप्रमाणे आहेत :
|
|
|
|
Cumulative Vaccine Dose Coverage
|
|
|
|
Healthcare workers
|
|
Frontline workers
|
|
People Aged 18-44 Years
|
|
People Aged 45-59 Years
|
|
People Aged ≥ 60 Years
|
|
Total
|
|
1st Dose
|
|
10355095
|
|
18311679
|
|
227378071
|
|
125227082
|
|
84432720
|
|
465704647
|
|
2nd Dose
|
|
8270913
|
|
12774285
|
|
22221573
|
|
50558615
|
|
42895238
|
|
136720624
लोकसंख्या प्राधान्य गटांवर आधारित आजची लसीकरणाची कामगिरी खालीलप्रमाणे आहे:
|
|
|
|
Date: 25thAugust, 2021 
|
|
|
|
Healthcare workers
|
|
Frontline workers
|
|
People Aged 18-44 Years
|
|
People Aged 45-59 Years
|
|
People Aged ≥ 60 Years
|
|
Total
|
|
1st Dose
|
|
742
|
|
1990
|
|
3432703
|
|
868543
|
|
368377
|
|
4672355
|
|
2nd Dose
|
|
19152
|
|
60555
|
|
998964
|
|
570492
|
|
300819
|
|
1949982
कोविडचा सर्वाधिक धोका असलेल्या गटांचे कोविड -19 पासून संरक्षण करण्याचे साधन म्हणून लसीकरण केले जात असून याचा सर्वोच्च स्तरावर नियमितपणे आढावा घेतला जात आहे आणि देखरेख ठेवली जात आहे.R.Aghor/S.Chavan/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 168
आरोग्य आणि कुटुंब कल्याण मंत्रालय
कोविड-19 प्रतिबंधक लसीची राज्ये/केंद्रशासित प्रदेशातील उपलब्धतेची अद्यावत माहिती
राज्ये आणि केंद्रशासित प्रदेशांना सुमारे 203.51 कोटी लसीच्या मात्रा केल्या उपलब्ध
राज्ये आणि केंद्रशासित प्रदेशांकडे अजूनही 3.10 कोटींपेक्षा अधिक लसीच्या न वापरलेल्या उपयोगी मात्रा शिल्लक
देशभरात कोविड -19 प्रतिबंधक लसीकरणाचा वेग आणि व्याप्ती वाढविण्यासाठी केंद्र सरकार वचनबद्ध आहे. देशव्यापी कोविड-19 प्रतिबंधक लसीकरणाला 16 जानेवारी 2021 पासून सुरुवात झाली. कोविड -19 प्रतिबंधक लसीकरणाचा सार्वत्रिकीकरणाचा नवा टप्पा 21 जून, 2021 पासून सुरु झाला. राज्ये आणि केंद्रशासित प्रदेशांना लसीकरणाचे उत्तम नियोजन करण्याच्या दृष्टीने लसींची अधिक उपलब्धता, लसींच्या साठ्याविषयी आगाऊ सूचना आणि लसींची पुरवठा साखळी सुनियोजित करणे या माध्यमातून लसीकरण मोहिमेची गती वाढविण्यात आली आहे.
देशव्यापी लसीकरण मोहिमेचा एक भाग म्हणून भारत सरकार राज्ये आणि केंद्रशासित प्रदेशांना कोविड प्रतिबंधक लसीचा पुरवठा विनामूल्य करत आहे. कोविड-19 प्रतिबंधक लसीकरण मोहिमेच्या सार्वत्रिकीकरणाच्या नवीन टप्प्यात, केंद्र सरकार देशातील लस उत्पादकांद्वारे उत्पादित 75% लस खरेदी करून या लसींचा राज्ये आणि केंद्रशासित प्रदेशांना  पुरवठा करत आहे.
|
|
VACCINE DOSES
|
|

|
|
SUPPLIED
|
|
2,03,51,10,225
|
|
BALANCE AVAILABLE
|
|
3,10,43,180
केंद्र सरकारने सुमारे 203.51  कोटी लसींच्या मात्रा राज्ये/केंद्रशासित प्रदेशांना  आणि थेट राज्याद्वारे खरेदी प्रक्रियेच्या अर्थात सर्व स्रोतांच्या माध्यमातून उपलब्ध केल्या आहेत.
3.10  कोटी न वापरलेल्या उपयोगी मात्रा राज्ये आणि केंद्रशासित प्रदेशांकडे शिल्लक आहेत.
अर्थ मंत्रालय
जीएसटी करदाते आता जीएसटीआर-3बी विवरण टप्प्याटप्प्याने भरू शकतील
नवी दिल्ली, 22 जानेवारी 2020
जीएसटी कर विवरण पत्र भरताना व्यापारी आणि उद्योग क्षेत्रांना येणाऱ्या अडचणी लक्षात घेऊन केंद्र सरकारने ही प्रक्रिया सुलभ करण्यासाठी अनेक उपाययोजना हाती घेतल्या आहेत. याच संदर्भात आज केंद्रीय अर्थमंत्रालयाने सांगितले की, आता जीएसटी करदाते त्यांचे जीएसटीआर-3बी पत्र तुकड्या तुकड्यांमध्ये भरू शकतील.
सध्या जीएसटीआर-3बी कर विवरण पत्र भरण्यासाठी अंतिम तारीख प्रत्येक महिन्याची 20 तारीख निश्चित करण्यात आली आहे. यापुढे पाच कोटी आणि त्यापेक्षा जास्त वार्षिक उलाढाल असलेल्या करदात्यांसाठी प्रत्येक महिन्याची 20 तारीख निश्चित करण्यात आली आहे. सुमारे आठ लाख नियमित करदात्यांना यापुढे दर महिन्याच्या 20 तारखेपर्यंत कर विवरण पत्र भरण्यासाठी कुठलेही विलंब शुल्क लागणार नाही.
ज्या करदात्यांची वार्षिक उलाढाल गेल्या वित्तीय वर्षात पाच कोटींपेक्षा कमी होती त्यांना दोन श्रेणीमध्ये विभाजित करण्यात आले आहे. यात 15 राज्य आणि केंद्रशासित प्रदेशातील-यात महाराष्ट्राचाही समावेश आहे- करदात्यांसाठी जीएसटीआर-3बी कर विवरण पत्र भरण्याची अंतिम तारीख 22 असेल. यात 49 लाख करदात्यांचा समावेश आहे.
उर्वरित 22 राज्ये आणि केंद्रशासित प्रदेश यातील 46 लाख करदात्यांसाठी जीएसटीआर-3बी अंतर्गत कर विवरण पत्र भरण्याची अंतिम तारीख प्रत्येक महिन्याची 24 तारीख निश्चित करण्यात आली आहे.
यासंदर्भातील अधिसूचना लवकरच जारी केली जाईल, अशी माहिती अर्थमंत्रालयाने दिली आहे. जीएसटीआर-3बी आणि इतर कर विवरण भरताना येणाऱ्या अडचणींची दखल वित्त मंत्रालयाने घेतली आहे. यासंदर्भात इन्फोसिस या सेवा पुरवठादार कंपनीशी चर्चा करण्यात आली असून कर प्रक्रिया सुलभ करण्यासाठी आवश्यक त्या उपाययोजना केल्या जात आहेत. एप्रिलपर्यंत या उपाययोजना कार्यान्वित होतील, अशी माहिती मंत्रालयाने दिली आहे.
M.Chopade/R.Aghor/P.Kor
(Visitor Counter : 137
आर्थिक व्यवहार विषयक मंत्रिमंडळ समिती
मे . एचडीएफसी बँकेचे अतिरिक्त भाग भांडवल 24 हजार कोटी रुपयांच्या कमाल मर्यादेपर्यंत वाढवायला मंत्रिमंडळाची मंजुरी
बँकेतील संमिश्र परदेशी हिस्सेदारी बँकेच्या वाढीव पेड-अप समभाग भांडवलाच्या 74 टक्के पर्यंत सीमित
नवी दिल्ली, 13 जून 2018
पंतप्रधान नरेंद्र मोदी यांच्या अध्यक्षतेखाली केंद्रीय मंत्रिमंडळाने मे . एचडीएफसी बँक लिमिटेडला 24 हजार कोटी रुपयांपर्यंत अतिरिक्त भाग भांडवल वाढवायला परवानगी देण्याच्या प्रस्तावाला मंजुरी दिली आहे. यात पूर्वी मंजुरी दिलेल्या 10 हजार कोटी रुपयाच्या मर्यादेवरील प्रीमियम समाविष्ट आहे, ज्यात बँकेतील संमिश्र परदेशी हिस्सेदारी बँकेच्या वाढीव पेड-अप समभाग भांडवलाच्या 74 टक्के पेक्षा अधिक नसेल.
यासाठी परदेशी थेट गुंतवणूक धोरणाच्या अटी आणि अन्य क्षेत्रीय नियमन / मार्गदर्शक तत्वे लागू असतील.
प्रस्तावित गुंतवणुकीमुळे बँकेचे भांडवल पर्याप्त गुणोत्तर मजबूत होईल अशी आशा आहे.
N.Sapre/S.Kane/P.Malandkar
(Visitor Counter : 54
आरोग्य आणि कुटुंब कल्याण मंत्रालय
डॉ भारती प्रवीण पवार यांनी भूषवलं 2025 पर्यंत क्षयरोग समाप्त करण्याच्या धोरणांवर विचारमंथन सत्राचे अध्यक्षस्थान
कोविड-19 मुळे आलेले अडथळे भरून काढण्यासाठी आणि पुढे जाण्यासाठी आपल्याला वेगाने काम करण्याची आणि नाविन्यपूर्ण उपाय शोधण्याची गरज : डॉ भारती प्रवीण पवार
''तातडीचे निदान आणि क्षयरोगाला प्रतिबंध घालणे यासाठी विविध संबंधितांच्या माध्यमातून क्षयरोग देखभाल सेवेचा विस्तार करणे हे आपले उद्दिष्ट ''
नवी दिल्ली, 10 नोव्हेंबर 2021
वर्ष 2025 पर्यंत क्षयरोग समाप्त करण्याच्या धोरणांवर विचारमंथन करण्यासाठी केंद्रीय आरोग्य आणि कुटुंब कल्याण राज्यमंत्री, डॉ. भारती प्रवीण पवार यांच्या अध्यक्षतेखाली आज एक सत्र आयोजित करण्यात आले होते.
शाश्वत विकास उद्दिष्टांअंतर्गत लक्ष्यापेक्षा पाच वर्षे आधी म्हणजे वर्ष 2025 पर्यंत भारतातील क्षयरोगाचे उच्चाटन करण्याच्या पंतप्रधान नरेंद्र मोदी यांच्या वचनबद्धतेचा पुनरुच्चार करून डॉ. पवार म्हणाल्या, “देशातील क्षयरोगाचे उच्चाटन करण्याचे लक्ष्य मुदतीत पूर्ण करण्यासाठी आपल्याकडे केवळ 37 महिने शिल्लक आहेत. कोविड-19 मुळे आलेले अडथळे भरून काढण्यासाठी आणि पुढे जाण्यासाठी आपल्याला वेगाने काम करण्याची आणि नाविन्यपूर्ण उपाय शोधण्याची गरज आहे.”
क्षयरोग निर्मूलनासाठी भारताची वचनबद्धता अधोरेखित करताना केंद्रीय राज्यमंत्री म्हणाल्या, “महामारीच्या काळातही आपण मोफत जलद निदान आणि उपचारांची व्याप्ती वाढवू शकलो. क्षयरुग्णांना आर्थिक आणि पोषण सहाय्य अव्याहतपणे सुरू ठेवले. राष्ट्रीय क्षयरोग निर्मूलन कार्यक्रमाअंतर्गत केलेल्या प्रयत्नांमुळे वेळेवर निदान, उपचारातील सातत्य आणि परिणामांमध्ये लक्षणीय सुधारणा झाल्या. योग्य निदान आणि त्वरित उपचार ही क्षयरोग निर्मूलनाची गुरुकिल्ली असल्याने, हा कार्यक्रम, देशात सार्वत्रिक क्षयरोग देखभाल व्याप्ती आणि प्रतिबंधात्मक सेवांना गती देण्यासाठी काम करत आहे. क्षयरोगाचे उच्चाटन करण्यासाठी राष्ट्रीय धोरणात्मक योजनेत “प्रतिबंध” या स्तंभाअंतर्गत क्षयरोग प्रतिबंधक उपचारांना प्राधान्य देण्यात आले आहे. क्षयरोग प्रतिबंधक उपचाराची व्याप्ती वाढवणे आणि त्याचवेळी रुग्णांना सेवा निकट उपलब्ध होण्यासाठी विकेंद्रीकरण करणे, संसर्गाची साखळी तोडणे आणि क्षयरोगाचा संसर्ग झालेल्यांची पूर्ण विकसित क्षयरोगामध्ये गणना हे अत्यंत महत्त्वाचे आहे.”
क्षयरोग निर्मूलनासाठी केंद्र सरकारच्या प्रयत्नांवर प्रकाश टाकताना, पवार पुढे म्हणाल्या: “आता सर्वसमावेशक प्राथमिक आरोग्य सेवेत क्षयरोगाचा समावेश करण्यात आला आहे आणि आयुष्मान भारत योजनेशी त्याला जोडण्यात आले आहे. समुदायासह विविध संबंधितांच्या सहभागाच्या माध्यमातून क्षयरोग देखभाल सेवेचा विस्तार करून लवकर निदान आणि क्षयरोगाचे नवे रुग्ण उद्भवू नयेत यासासाठी संसर्ग प्रतिबंध करणे हे आपले उद्दिष्ट आहे. या संदर्भात देशव्यापी क्षयरोगमुक्त भारत अभियान सुरू करण्यात आले आहे.” क्षयरोगविरोधी नवी औषधे, नवी पथ्यपाणी आणि कार्यक्रमांचा उल्लेख करून डॉ. पवार यांनी क्षयरोगाशी लढण्यासाठी करण्यात आलेल्या संशोधन आणि विकास प्रयत्नांचे कौतुक केले.
देशातील क्षयरोग निर्मूलनाला गती देण्यासाठी संसर्ग निदान सुधारणा, उपचारांचे योग्यप्रकारे पालन, इतर समाजकल्याण कार्यक्रमांशी समन्वयाचे मार्ग विकसित करणे, खाजगी क्षेत्राच्या सहभागाचा उपयोग करून घेणे आणि आपल्या आरोग्य यंत्रणेत राष्ट्रीय क्षयरोग निर्मूलन कार्यक्रमाचे  एकात्मिकीकरण, यांचा समावेश असलेल्या 5 स्तंभांवर सत्रात लक्ष केंद्रित करण्यात आले.
S.Tupe/S.Kulkarni/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 196
रस्ते वाहतूक आणि महामार्ग मंत्रालय
आंध्र प्रदेशातील तिरुपती येथे 2,900 कोटी रुपये खर्चाच्या तीन राष्ट्रीय महामार्ग प्रकल्पांची केंद्रीय मंत्री नितीन गडकरी यांच्या हस्ते पायाभरणी
नवी दिल्ली, 13 जुलै 2023
केंद्रीय रस्ते वाहतूक आणि महामार्ग मंत्री नितीन गडकरी यांनी आज आंध्र प्रदेशातील तिरुपती येथे तीन राष्ट्रीय महामार्ग प्रकल्पांची पायाभरणी केली.
या प्रकल्पांची एकूण लांबी 87 किलोमीटर असून एकूण खर्च 2,900 कोटी रुपये आहे.
कृष्णपट्टणम बंदराला विनाअडथळा आणि सुरक्षित संपर्क सुविधा प्रदान करणे, राष्ट्रीय बृहत योजनेतील नोड्स, औद्योगिक नोड्स आणि नेल्लोर येथील विशेष आर्थिक क्षेत्रामध्ये गतिमान सुविधा उपलब्ध करून देणे हे या प्रकल्पांचे उद्दिष्ट असल्याचे गडकरी यांनी सांगितले. याशिवाय हे रस्ते प्रकल्प तिरुपतीमधील श्री बालाजी मंदिर आणि श्रीकालहस्तीमधील श्री शिव मंदिर या सारख्या धार्मिक स्थळी प्रवास करणाऱ्या भाविकांची सुरक्षितता आणि सुविधा वाढवतील. पंतप्रधान नरेंद्र मोदी यांच्या गतिशील नेतृत्वाखाली आम्ही संपूर्ण देशात जलद, विनाअडथळा आणि ऊर्जा-कार्यक्षम वाहतूक सुनिश्चित करण्यासाठी पूर्णपणे वचनबद्ध आहोत, असे गडकरी यांनी सांगितले.
N.Chitale/S.Chavan/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 59
पंतप्रधान कार्यालय
पंतप्रधानांनी, अमेरिकेच्या फर्स्ट लेडी डॉ. जिल बायडेन यांच्यासह "भारत आणि अमेरिका: भविष्यासाठी कौशल्य विकास" या कार्यक्रमात घेतला भाग
नवी दिल्ली, 22 जून 2023
वॉशिंग्टन डीसी येथील राष्ट्रीय विज्ञान केन्द्र येथे पंतप्रधान नरेंद्र मोदी आणि अमेरिकेच्या फर्स्ट लेडी डॉ. जिल बायडेन यांनी "भारत आणि अमेरिका: भविष्यासाठी कौशल्य विकास" या विषयावरील कार्यक्रमात भाग घेतला.
समाजात दर्जेदार शिक्षणाचा विस्तार आणि संधी वाढवण्यासाठी उच्च शिक्षण संस्थांमधील मनुष्यबळाच्या पुनर्विकासावर हा कार्यक्रम केंद्रित होता.
भारताने शिक्षण, कौशल्य आणि नवोन्मेषाला चालना देण्यासाठी मोठ्या प्रमाणावर उचललेल्या पावलांवर पंतप्रधानांनी प्रकाश टाकला. सुरू असलेल्या द्विपक्षीय शैक्षणिक देवाणघेवाण आणि भारतीय तसेच अमेरिकी शैक्षणिक आणि संशोधन परिसंस्था यांच्यातील सहकार्याचे त्यांनी कौतुक केले. शिक्षण आणि संशोधन क्षेत्रात भारत-अमेरिका सहकार्याला ऊर्जा देण्यासाठी 5 कलमी प्रस्ताव पंतप्रधानांनी सादर केला, तो पुढीलप्रमाणे:
- सरकार, उद्योग आणि शैक्षणिक क्षेत्राला एकत्र आणणारा एकात्मिक दृष्टीकोन
- शिक्षक आणि विद्यार्थ्यांच्या देवाणघेवाणीला प्रोत्साहन
- दोन्ही देशांदरम्यान विविध विषयांवर हॅकेथॉनचे आयोजन
- व्यावसायिक कौशल्यांच्या पात्रतेची परस्पर ओळख
- शिक्षण आणि संशोधनाशी संबंधित लोकांच्या भेटींना प्रोत्साहन.
या कार्यक्रमाला नॉर्दर्न व्हर्जिनिया कम्युनिटी कॉलेजचे अध्यक्ष, असोसिएशन ऑफ अमेरिकन युनिव्हर्सिटीचे अध्यक्ष, मायक्रॉन टेक्नॉलॉजीचे अध्यक्ष आणि सीईओ तसेच विद्यार्थी उपस्थित होते.S.Tupe/V.Ghode/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
ग्राहक व्यवहार, अन्न आणि सार्वजनिक पुरवठा मंत्रालय
जीवनावश्यक वस्तूंच्या किमतींचे अनुमानित विश्लेषण आणि देखरेख यादृष्टीने भारताचे महत्त्वपूर्ण पाऊल
22 अत्यावश्यक वस्तूंच्या किंमत देखरेखीकरिता ग्राहक व्यवहार विभागाने सुरू केलेल्या मोबाईल अँपद्वारे देशभरातल्या 127 ठिकाणांहून घाऊक आणि किरकोळ किमतींबाबतची प्रत्यक्ष माहिती पुरवणे सुरू
अॅपमुळे अत्यावश्यक वस्तूंच्या किंमतींचे परीक्षण आणि भाकीत विश्लेषण शक्य
डीईएने किंमत देखरेख आणि विश्लेषण सुधारण्यासाठी तांत्रिक सहाय्यासाठी डोओसीएच्या प्रस्तावाला मान्यता दिली
नवी दिल्ली, 28 फेब्रुवारी 2021
जीवनावश्यक वस्तूंच्या किमतींचे अनुमानित विश्लेषण आणि देखरेख यादृष्टीने भारतात महत्त्वपूर्ण पाऊल उचलले गेले आहे. 22 अत्यावश्यक वस्तूंच्या किंमत देखरेखीकरिता ग्राहक व्यवहार विभागाने सुरू केलेल्या मोबाईल अॅपद्वारे देशभरातल्या 127 ठिकाणांहून घाऊक आणि किरकोळ किमतींबाबतची प्रत्यक्ष माहिती पुरवणे सुरू झाले आहे.
किंमत अहवाल केंद्रांकडून दररोजच्या किंमतींच्या आकडेवारीची गुणवत्ता सुधारण्यासाठी ग्राहक व्यवहार विभागाने 1 जानेवारी 2021 रोजी एक मोबाइल अॅप सुरू केले.
किंमत देखरेख व विश्लेषण सुधारण्यासाठी आशियाई विकास बँकेच्या  केयर्स कार्यक्रमांतर्गत तांत्रिक सहाय्यता निधीसाठी विभागाने डीईएकडे प्रस्तावही मांडला आहे. तांत्रिक साहाय्याअंतर्गत किंमत देखरेख पोर्टलची श्रेणी सुधारणा, किंमत अहवाल केंद्रे आणि किंमत देखरेख कक्षाची क्षमता बांधणी, खाद्यवस्तू पुरवठा साखळीसाठी आवश्यक दीर्घकालीन सुधारणा आणि बाजारातील कार्यक्षमता ओळखणे, या बाबींचा समावेश आहे. डीईएने या प्रस्तावाला मान्यता दिली आहे.
ग्राहक व्यवहार विभाग तांदूळ, गहू, चणा डाळ, तूर डाळ, उडद डाळ, मूग डाळ, मसूर डाळ, साखर, दूध, भुईमूग तेल, मोहरी तेल, वनस्पती, सोया तेल, सूर्यफूल तेल, पाम तेल, गूळ, चहा, मीठ, बटाटा, कांदा आणि टोमॅटो, या 22 आवश्यक वस्तूंच्या किंमतीवर देखरख ठेवतो.
देशभरातील राज्य अन्न आणि नागरी पुरवठा विभागात कार्यरत 127 किंमत अहवाल केंद्रांकडून किरकोळ आणि घाऊक किमतींचा अहवाल दररोज प्राप्त होतो. अतिरिक्त साठ्यातून काही साठा काढणे, निर्यात-आयात धोरण इत्यादीबाबत योग्य निर्णय घेण्यासाठी दरांचा दैनिक अहवाल आणि सूचक किंमतीच्या कलाचे विश्लेषण केले जाते.
जियो टैग आधारित डाटामुळे कुठल्या ठिकाणांहून दर आकडेवारी पाठवली जात आहे ते कळू शकते. जियो-टैग अॅपमध्ये सरासरी किंमती मोजण्यासाठी आणि अहवाल देण्यासाठी अंतर्निहित वैशिष्ट्य आहे.
मोबाइल अॅपच्या माध्यमातून कार्यालयीन डेस्कटॉपमधून स्थिर आकडेवारीचा अहवाल नाकारला जातो. म्हणूनच मोबाइल अॅप कार्यान्वित करण्याची अट अशी आहे की प्रत्येक किंमत अहवाल केंद्राने ज्या दुकाने आणि बाजारपेठेतून दररोज किंमतीचे संकलन केले जात आहे त्या दुकाने आणि बाजारपेठेचे नाव, पत्ता असे तपशील द्यावेत.
किरकोळ किंमतीच्या अहवालाच्या मार्गदर्शक सूचनांनुसार, एकाच वस्तूच्या किंमती, उच्च उत्पन्न बाजार, मध्यम उत्पन्न बाजार आणि निम्न उत्पन्न बाजार अशा तिन्ही बाजारपेठांमधून संकलित होणे आणि तीन किंमतींच्या सरासरीचे वृत्तांकन होणे आवश्यक आहे. मोबाइल अॅपमध्ये गणना आणि सरासरी किंमतीची अहवाल देण्यासाठी अंतर्निहित वैशिठ्य आहे. हे गणनेत मानवी चुका टाळण्यास मदत करते.
अॅगमार्कनेट, अॅग्रीवॉच, नाफेड आणि ट्रेड असोसिएशनकडील बाजारपेठेतील माहितीदेखील किंमतीच्या विश्लेषणासाठी उपयुक्त ठरते. विभाग,अॅग्रीवॉचकडील सेवांचा बाजार गुप्तवार्ता पुरवण्यात, किमतींचे अनुमानित विश्लेषण आणि किंमत अंदाज प्रारूप विकसित करण्यासाठी उपयोग करून घेत आहे.Jaydevi PS/S.Kakade/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 181
भारतीय निवडणूक आयोग
निवडणूक लढवणाऱ्या उमेदवाराला गुन्हेगारी पूर्वेतिहास असल्यास तो जाहीर करण्यासाठी कालमर्यादा
निवडणूक लढवणारा उमेदवार आणि त्याला उमेदवारी देणाऱ्या राजकीय पक्षाने, उमेदवाराला गुन्हेगारी पूर्वेतिहास असल्यास तो जाहीर करण्याबाबत केंद्रीय निवडणूक आयोगाने 10.10.2018 आणि 6.3.2020 रोजी जारी केलेल्या विस्तृत सूचनांच्या अनुषंगाने आयोगाच्या आजच्या बैठकीत तपशीलवार चर्चा झाली. या सूचना अधिक प्रभावी करण्याचा निर्णय आयोगाने घेतला आहे.लोकशाही अधिक सुदृढ होण्यासाठी आयोगाने या नैतिक मापदंडावर नेहमीच भर दिला आहे.
सुधारित सूचनांमधले ठळक मुद्दे असे आहेत-
ए – प्रसिद्धीसाठी सुधारित कालमर्यादा
सुधारित मार्गदर्शक तत्वानुसार उमेदवार आणि त्याला उमेदवारी देणाऱ्या राजकीय पक्षाने, उमेदवाराला गुन्हेगारी विषयक पूर्वेतिहास असल्यास त्याचा तपशील वर्तमानपत्रे आणि दुरचित्रवाणीवर खालील पद्धतीने जाहीर करावा :
1- प्रथम प्रसिद्धी : उमेदवारी अर्ज मागे घेण्याच्या तारखेच्या पहिल्या चार दिवसात
2- दुसरी प्रसिद्धी : उमेदवारी अर्ज मागे घेण्याच्या तारखेच्या पाच ते आठ दिवसात
3- तिसरी प्रसिद्धी : नवव्या दिवसापासून ते प्रचाराच्या शेवटच्या दिवसापर्यंत म्हणजेच मतदानाच्या तारखेच्या दोन दिवस आधी.
यामुळे या माहितीच्या आधारावर मतदारांना त्यांचा पर्याय निवडण्यासाठी मदत होईल.
बी- बिनविरोध विजयी ठरणारे उमेदवार आणि त्यांना उमेदवारी देणाऱ्या राजकीय पक्षांनीही त्या उमेदवाराला गुन्हेगारी पूर्वेतिहास असल्यास, निवडणूक लढवणाऱ्या उमेदवाराप्रमाणेच तो प्रसिद्ध करायचा आहे असेही स्पष्ट करण्यात आले आहे. या सूचना त्वरित लागू होतील.
M.Chopade/N.Chitale/P.Kor
कोळसा मंत्रालय
एप्रिल 2022 मध्ये कोळशाचे उत्पादन 29% ने वाढून 66.58 दशलक्ष टन झाले
नवी दिल्ली, 10 मे 2022
कोळसा मंत्रालयाच्या अंदाजित आकडेवारीनुसार, एप्रिल, 2021 च्या 51.62 मेट्रिक टनाच्या तुलनेत एप्रिल, 2022 मध्ये एकूण कोळसा उत्पादन 29% वाढून 66.58 दशलक्ष टन  इतके झाले आहे. एप्रिल, 2022 दरम्यान, कोल इंडिया लि. , सिंगरेनी कोलीरीज कंपनी लिमिटेड  आणि कॅप्टिव्ह माईन्स/इतर यांनी अनुक्रमे 53.47 मेट्रीक टन, 5.32 मेट्रीक टन आणि 7.79 मेट्रीक टन कोळशाचे उत्पादन करून 27.64%, 9.59% आणि 59.98% ची वाढ नोंदवली.
त्याच वेळी, एप्रिल 2020 च्या तुलनेत एप्रिल, 2022 मध्ये कोळसा पाठवण्याच्या प्रमाणात 8.66% ने वाढ झाली. ते 65.62 मेट्रिक टनावरून 71.30 मेट्रीक टन झाले. एप्रिल 2022 मध्ये सीआयएल, एससीसीएल आणि कॅप्टिव्ह/इतर यांनी अनुक्रमे 57.50 मेट्रीक टन, 5.74 मेट्रीक टन आणि 8.06 मेट्रीक टन कोळसा पाठवून 6.01%, 5.53% आणि 35.69% ची वाढ नोंदवली.
शीर्ष 37 कोळसा उत्पादक खाणींपैकी 22 खाणींनी 100% पेक्षा जास्त कामगिरी केली आहे आणि इतर 10 खाणींचे उत्पादन 80 ते 100 टक्क्यांच्या दरम्यान आहे.
एप्रिल 2020 मधील 52.32 मेट्रीक टनाच्या तुलनेत एप्रिल, 2022 मध्ये उर्जेसाठी पाठवलेल्या कोळशाचे प्रमाण 18.15% ने वाढून 61.81 मेट्रीक टन वर गेले आहे.
गेल्या वर्षी ऑक्टोबरच्या अखेरीपासून कोळशाच्या आयात किमतीत घसरण दिसून आली आहे. मात्र, आंतरराष्ट्रीय किमती अजूनही उच्च पातळीवर आहेत. कोळशावर आधारित वीजनिर्मितीत एप्रिल 2021 च्या तुलनेत गेल्या महिन्यात 9.26% वाढ झाली आहे आणि मार्च 2022 च्या तुलनेत 2.25% वाढ झाली आहे. एप्रिल 2022 मधील एकूण वीजनिर्मिती एप्रिल 2021 मधील वीजनिर्मितीपेक्षा 11.75% जास्त आहे. आणि मार्च 2022 मध्ये निर्माण झालेल्या उर्जेपेक्षा 2.23% जास्त आहे.S.Kane/V.Ghode/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 137
उपराष्ट्रपती कार्यालय
उपराष्ट्रपतींनी बाळ गंगाधर टिळक आणि चंद्रशेखर आझाद यांना जयंतीनिमित्त वाहिली आदरांजली
तरुण पिढीला प्रेरणादायी ठरेल यासाठी शालेय पुस्तकांमध्ये महान राष्ट्रीय नेत्यांच्या आणि स्वातंत्र्यसैनिकांच्या बलिदान, देशप्रेम आणि पराक्रमाच्या कथांवर लक्ष केंद्रित करण्याची उपराष्ट्रपतींची मागणी
स्वातंत्र्य सैनिकांचे स्वप्न प्रत्यक्षात उतरवण्यासाठी नागरिकांनी प्रयत्न करावा: उपराष्ट्रपती
नवी दिल्ली, 23 जुलै 2020
उपराष्ट्रपती एम व्यंकय्या नायडू यांनी शालेय पुस्तकांमध्ये तरुण पिढीला प्रेरणा मिळावी यासाठी महान राष्ट्रीय नेते आणि स्वातंत्र्य सैनिकांचे बलिदान, देशभक्ती आणि पराक्रमाच्या गाथांचा समावेश करावा, असे म्हटले.
उपराष्ट्रपतींनी आज फेसबुक पोस्टमध्ये महान स्वातंत्र्यसैनिक- बाळ गंगाधर टिळक आणि चंद्रशेखर आझाद यांच्या जयंतीनिमित्त आदरांजली वाहिली आणि आपल्या महान देशासाठी त्यांनी पाहिलेले स्वप्न साकारण्यासाठी नागरिकांनी प्रयत्न करावे, असे म्हटले.
तसेच त्यांनी प्रसारमाध्यमांना विनंती केली की, केवळ स्मरण सोहळ्यापुरते बातम्यांमध्ये स्थान देण्याऐवजी स्वातंत्र्य सैनिक आणि राष्ट्रीय नेत्यांच्या गाथा नियमित सादर कराव्या.
लोकमान्य टिळक आणि चंद्रशेखर आझाद यांच्या योगदानाचा उल्लेख करताना उपराष्ट्रपती म्हणाले, दोन्ही नेत्यांनी भारताच्या स्वातंत्र्यलढ्याला आकार देण्यात अग्रणी आणि प्रेरणादायी भूमिका बजावली.
“मला वाटते आजच्या तरुणांनी त्यांचे जीवन आणि त्यांनी स्वातंत्र्य लढ्यासाठी दिलेल्या अमुल्य योगदानाविषयी वाचन केलेच पाहिजे”, यावर उपराष्ट्रपतींनी भर दिला.
वसाहतवादी शक्ती नेहमीच बाळ गंगाधर टिळक यांचा उल्लेख ‘भारतीय असंतोषाचे जनक’, असा करतात. ‘स्वराज्या’ची मागणी सर्वप्रथम केलेल्यांपैकी टिळक होते. नायडू म्हणाले, टिळक विद्वान, गणितज्ञ, तत्ववेत्ता, पत्रकार, समाजसुधारक आणि प्रखर राष्ट्रवादी होते.
“त्यांचे प्रसिद्ध वचन “स्वराज्य हा माझा जन्मसिद्ध हक्क आहे, आणि तो मी मिळवणारच” हा भारतीय स्वातंत्र्यासाठी लढणाऱ्या पुढील क्रांतीकारकांसाठी शक्तिशाली संदेश होता,” असे उपराष्ट्रपती म्हणाले.
घरगुती स्वरुपात साजऱ्या होणाऱ्या गणेशपूजेला सार्वजनिक गणेशोत्सवाचे स्वरुप देऊन लोकमान्य टिळकांनी राष्ट्रीयत्वाची चेतना उच्चभ्रू शिक्षित वर्गाच्या वर्तुळापलीकडे नेली, यासाठी उपराष्ट्रपतींनी टिळकांची प्रशंसा केली.
तसेच जनतेची राजकीय जाणीव समृद्ध करण्यासाठी लोकमान्य टिळकांनी सुरु केलेल्या केसरी आणि मराठा या साप्ताहिकांची भूमिका उपराष्ट्रपतींनी अधोरेखीत केली.
1884 मध्ये सुरु केलेल्या डेक्कन एज्युकेशन सोसायटीच्या संस्थापक सभासदांमध्ये टिळक होते, यावरुन लोकशाही आणि स्वातंत्र्याचे महत्व अधोरेखीत करण्यासाठी शिक्षण हीच मोठी ताकद आहे, याची जाणीव टिळकांना झाल्याचे नायडू म्हणाले. “जनतेला शिक्षित करण्यावर त्यांचा प्रचंड विश्वास होता”, उपराष्ट्रपती म्हणाले.
चंद्रशेखर आझाद यांची देशभक्ती, शौर्य आणि निःस्वार्थीपणा याचे स्मरण करत उपराष्ट्रपती म्हणाले, ते भारतीय राष्ट्रीय चळवळीत फार तरुण वयात सहभागी झाले.
नायडू यांनी आझाद यांच्या नेतृत्वकौशल्याचे कौतुक केले, ज्या आधारावर त्यांनी हिन्दुस्तान सोशलिस्ट रिपब्लिकन असोसिएशनची स्थापना करुन तिला मजबूत केले होते.
आझाद हे अनेक तरुण स्वातंत्र्य सैनिकांचे गुरु, तत्ववेत्ते आणि मार्गदर्शक होते, यात भारतीय स्वातंत्र्य चळवळीतील प्रेरणादायी नेते भगतसिंग यांचाही समावेश होता, 25 व्या वर्षी ते सर्वात प्रभावशाली युवा नेत्यांपैकी एक होते असे त्यांनी म्हटले.
M.Chopade/S.Thakur/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 232